**Sažetak poziva**

„Sustav odvodnje i pročišćavanja otpadnih voda aglomeracije Varaždin“

(Projekt Varaždin)

1. Cilj (ako je primjenjivo, svrha i namjena) poziva

Cilj ovog postupka dodjele je usklađivanje aglomeracije Varaždin s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt obuhvaća izgradnju i dogradnju sustava odvodnje otpadnih voda na područjima Aglomeracije gdje sustav nije izgrađen ili je nedovoljno izgrađen s ciljem povećanja priključenosti stanovništva na javni sustav odvodnje, sanaciju dijela postojećeg sustava mješovite odvodnje grada Varaždina, odnosno izgradnju rasteretnih kolektora i objekata u svrhu ispravnog funkcioniranja sustava odvodnje, te zaštite recipijenta preljevnih voda i tla od procjeđivanja. Planira se izgradnja 203.917 m novih gravitacijskih cjevovoda, 37.006 m tlačnih cjevovoda, 564 m rasteretnog kanala, 108 crpnih stanica, te tri kišno-retencijska bazena. Nadalje rekonstrukcijom postojećeg uređaja za pročišćavanje otpadnih voda uz dogradnju III. stupnja pročišćavanja, te osiguranje ukupnog kapaciteta od 127.000 ES, pročišćavati će se otpadne vode javnog sustava odvodnje i otpadne vode iz septičkih jama sa dijelova aglomeracije na kojima nije isplativa gradnja javnog sustava odvodnje, te okolnih ruralnih naselja izvan područja aglomeracije.

Projektom se doprinosi ostvarenju Specifičnog cilja 6ii2: „*Razvoj sustava prikupljanja i obrade otpadnih voda s ciljem doprinosa poboljšanju stanja voda doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja“* Operativnog programa „Konkurentnost i kohezija“ te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014-2023.

1. Ukupna raspoloživa sredstva

Ukupna raspoloživa bespovratna sredstva Kohezijskog fonda za projekt „Sustav odvodnje i pročišćavanja otpadnih voda aglomeracije Varaždin“ iznose 489 milijuna kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja za projekt „Sustav odvodnje i pročišćavanja otpadnih voda aglomeracije Varaždin“ iznosi 71%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar Specifičnog cilja 6ii2 su javni isporučitelj vodnih usluga. Prihvatljivi prijavitelj za projekt „Sustav odvodnje i pročišćavanja otpadnih voda aglomeracije Varaždin“ je Varkom d.d. Varaždin.

1. Prihvatljive aktivnosti

Aktivnosti koje su prihvatljive za financiranje kako bi se postigao specifični cilj su:

* mjere kojima se povećava priključenost stanovništva na javne sustave odvodnje izgradnjom/obnovom/ nadogradnjom javnih sustava odvodnje (uključujući nabavu opreme za čišćenje mreže te otkrivanje i saniranje propusnosti, vozila za čišćenje septičkih jama i druge povezane opreme potrebne za pravilno funkcioniranje sustava odvodnje);
* izgradnja/obnova/nadogradnja uređaja za pročišćavanje otpadnih voda, malih uređaja za pročišćavanje otpadnih voda i septičkih jama (kao malih pojedinačnih uređaja u okviru javnog sustava) i postrojenja za obradu mulja (uključujući nabavu opreme potrebne za pravilno funkcioniranje uređaja);
* provedba odgovarajućih mjera zaštite (primjerice: izgradnja/obnova sustava odvodnje, uređaja za obradu otpadnih voda, malih pojedinačnih sustava, praćenje) u zonama sanitarne zaštite izvorišta.

1. Geografska ograničenja (ako je primjenjivo)

Projekt se provodi na području Varaždinske županije konkretnije na području aglomeracije Varaždin.

1. Administrativni podaci (rok, oblik i mjesto (ako je relevantno) podnošenja)

S obzirom da se radi o dodjeli bespovratnih sredstava za strateški projekt rok podnošenja projektne prijave nije unaprijed definiran.